El perru ye una especie doméstica familia del  llobu, sigún la comparación de los mapas xenéticos de dambas especies. La evidencia fósil más antigua d'un perru domesticáu fou alcontrada en 2008 na cueva Goyet de Bélxica, correspondiente a unos 31.700 años y al paecere asociáu a la cultura auriñaciense. Ata entós las prebas más antiguas fonun afayadas en Rusia, pertenecientes a 14.000 años atrás (Eliseevich). L'home algamóu domesticar exemplares de llobos; ye bien probable que'l perru fuera'l primer animal domesticáu. El perru yera útil cumu ayuda na caza y pa defender al grupu y la sua morada. A poucu y a poucu, l'home fou axeitándulu a las suas necesidaes, creyandu desemeyadas razas pa los numberosos llabores y carauterísticas ambientales y xïográficas.